b'\n_START_ARTICLE_\nTunku Iskandar Abdul Jalil Abu Bakar Ibrahim\n_START_SECTION_\nKeputeraan dan kehidupan awal\n_START_PARAGRAPH_\nTunku Iskandar diputerakan di Wad Diraja Hospital Sultanah Aminah, Johor Bahru, pada 14 Oktober 2017 pada waktu pagi sebagai anakanda kedua dan putera sulung kepada DYAM Tunku Ismail Idris, Tunku Mahkota Johor dan Che Puan Khaleeda Bustamam. Namanya, Yang Amat Mulia Tunku Iskandar Abdul Jalil Abu Bakar Ibrahim Ibni Tunku Ismail, telah diumumkan melalui kenyataan media pada hari yang sama dan namanya dipilih atas telek pandang dan limpah perkenan paduka nendanya, Sultan Ibrahim Ismail, dan dengan persekutuan Jumaah Majlis Diraja Johor._NEWLINE_Tunku Iskandar juga merupakan cucunda kedua kepada Sultan Ibrahim Ibni Almarhum Baginda Al-Mutawakkil Alallah Sultan Iskandar Al-Haj dan Raja Zarith Sofiah Binti Almarhum Almarhum Sultan Idris Iskandar Al-Mutawakkil Alallahi Shah II Afifurlah.\n_START_SECTION_\nKehidupan\n_START_PARAGRAPH_\nTunku Iskandar juga mempunyai seorang kekanda perempuan, Tunku Khalsom Aminah Sofiah, yang dilahirkan pada 25 Jun 2016. Baginda merupakan adinda lelaki, Tunku Abu Bakar Ibrahim, yang dilahirkan pada 17 Julai 2019.'